**POGODBA O AVTORSKEM DELU**

ki ga skleneta:

**NAROČNIK**: **NOTRANJSKI REGIJSKI PARK, Tabor 42, 1380 Cerknica**, matična št. 1840193000, davčna št. 86615181, ki ga zastopa direktor Matevž Podjed

in

**AVTOR FOTOGRAFIJ:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju: avtor )

1. **člen**

Predmet pogodbe so fotografije oz. fotografija, nagrajene-a na fotografskem natečaju »Vsi obrazi Cerkniškega jezera«.

V zvezi s predmetom pogodbe, ki se izvaja kot del projekta KRAS.RE.VITA velja: Naložbo sofinancirata Evropska unija iz Evropskega sklada za regionalni razvoj in Republika Slovenija.

1. **člen**

S to pogodbo se naročnik in avtor dogovorita o obsegu prenosa materialnih avtorskih pravic na fotografijah, opredeljenih v 1. členu te pogodbe.

Namen uporabe fotografij iz prejšnjega odstavka je neomejena uporaba fotografij za promocijo Cerkniškega jezera v informacijskem centru in v posameznih medijih. Naročnik lahko uporablja fotografije tako v informacijskem centru kot v promocijskih gradivih, na televiziji, na internetu, na razglednicah, na sejmih in v vseh drugih oblikah, ki jih naročnik potrebuje za izvajanje vseh aktivnosti, za katere je ustanovljen.

Naročnik je tudi upravičen, da fotografije, ki se prenašajo po tej pogodbi, daje v uporabo novinarjem, agentom in katerim koli drugim osebam, če je tak poslovni interes naročnika.

1. **člen**

Avtor prenaša na naročnika naslednje avtorske pravice:

* pravico reproduciranja,
* pravico javnega prikazovanja,
* pravico razstavljanja,
* pravico distribuiranja,
* pravico uporabe v tiskanih in elektronskih medijih,
* pravico elektronskega reproduciranja,
* pravico dajanja na voljo javnosti, v celotnem in najširšem možnem obsegu, kot ga predvideva in omogoča veljavni Zakon o avtorski in sorodnih pravicah,
* pravico predelave,
* pravico priredbe,
* pravico druge vrste uporabe fotografij za potrebe naročnika.

Avtor se strinja, da za predelavo fotografij v skladu s to pogodbo ni potrebno nikakršno dodatno soglasje avtorja po tej pogodbi, pri čemer predelava obsega predvsem dopolnitve ali/in spremembe avtorskega dela in vključevanje avtorskega dela, nastalega na podlagi te pogodbe v druga avtorska dela, ne glede na dejstvo, kdo je avtor takih del in spremembe avtorskega dela v tem smislu, da se

gradivo spreminja glede dimenzij, razmerij, barv, vključevanja v drugo multimedijsko gradivo, vključevanje drugih motivov,...ipd. Avtor se izrecno odpoveduje kakršnikoli pravici na predelanih delih.

1. **člen**

Prenos vseh posamičnih avtorskih pravic po tej pogodbi je izključen, tako da imetnik ne more prenašati nikakršnih avtorskih pravic na druge osebe, niti jih ne more izkoriščati sam.

1. **člen**

Prenos avtorskih pravic na podlagi te pogodbe velja tako na področju Republike Slovenije kot tudi za tujino, glede na potrebe naročnika po tej pogodbi.

1. **člen**

Naročnik ima pravico, da avtorske pravice, ki jih pridobi na podlagi te pogodbe prenaša naprej na tretje osebe, ne da bi za to potreboval izrecno soglasje avtorja in ne da bi za tak prenos avtorskih pravic moral avtorju izplačevati kakršenkoli dodaten avtorski honorar. Avtor se izrecno odreka vsakršni materialni avtorski pravici na predelavah njegovih del.

1. **člen**

Avtorske pravice po tej pogodbi se prenašajo za ves čas, ko se varuje avtorsko delo, ki je predmet te pogodbe.

1. **člen**

Avtor ohrani moralne avtorske pravice na svojem delu, pri čemer se avtor strinja, da bo kot avtor z imenom in priimkom naveden v info centru in na spletni strani naročnika, če bo tam objavljeno gradivo.

Avtor se strinja, da na fotografijah, objavljenih v medijih ali na drugačen način, kot je navedeno v prejšnjem odstavku, ne bo naveden kot avtor.

1. **člen**

Za pravno varstvo avtorskega dela skrbi naročnik.

S to pogodbo avtor naročnika pooblašča za zastopanje v vseh zadevah v zvezi z uveljavljanjem pravic glede pravnega varstva avtorskega dela.

1. **člen**

Avtor po tej pogodbi izrecno jamči, da je izključni imetnik vseh avtorskih pravic na avtorskih delih iz 1. člena tega dodatka in da jih lahko prosto prenaša.

Avtor prevzema vso odgovornost, če se izkaže, da ni imetnik avtorskih pravic na avtorskih delih iz 1. člena tega dodatka, ali če jih nima pravic prenašati na druge subjekte.

Avtor prav tako prevzema odgovornost, da ima pridobljene privolitve posameznikov, ki so upodobljeni na fotografijah, k objavam teh fotografij za namen po tej pogodbi. Avtor odgovarja za vso škodo, ki bi naročniku nastala iz tega naslova.

1. **člen**

Pogodba je sklenjena v štirih (4) enakih izvodih, od katerih prejmeta pogodbeni stranki vsaka po dva (2) izvoda.

Številka pogodbe:

|  |  |  |
| --- | --- | --- |
| \_\_\_\_\_\_\_\_\_\_, dne \_\_\_\_\_\_\_\_\_\_\_ |  | Cerknica, dne \_\_\_\_\_\_\_\_\_\_\_\_ |
| Avtor: |  | Naročnik: |
| \_\_\_\_\_\_\_\_\_\_\_\_\_\_\_\_\_\_\_\_\_\_ |  | **NOTRANJSKI REGIJSKI PARK**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Matevž Podjed  direktor |